

Ravne na Koroškem, 10. februar 2015

**VABILO**

**PEDAGOŠKO – ANDRAGOŠKO USPOSABLJANJE MENTORJEV**

**(praktičnega usposabljanja z delom in mentorjev praktičnega izobraževanja,**

**ki poteka po programu sprejetem na Gospodarski zbornici Slovenije)**

**na Ravnah na Koroškem**

Pedagoško andragoška izobrazba ali usposobljenost mentorjev je eden izmed pogojev za verifikacijo učnih mest za izvajanje praktičnega izobraževanja študentov višjih šol in praktičnega usposabljanja dijakov z delom.

**Termini usposabljanja:** **24., 27. in 31. marec, od 9. do 16. ure.**

**Trajanje usposabljanja: 24 pedagoških ur, razporejenih na 3 dni.**

**Lokacija usposabljanja: Ravne na Koroškem (prostor izvedbe bo sporočen naknadno).**

**KOTIZACIJA in PLAČILO:**

Cena usposabljanja je **209,00 EUR + 22% DDV\* (za plačilo z DDV - jem 254,98 EUR)** in vključuje seminarsko gradivo, osvežilne napitke in potrdilo o uspešno zaključenem usposabljanju.

Če bo podjetje prijavilo več kot 5 kandidatov, Vam bomo za petega prijavljenega in vse nadaljnje, upoštevali 5% popust na zgoraj navedeno ceno.

**Cena za člane OOZ**: **177,05 EUR + 22% DDV, kar znese** **216,00 EUR / udeleženca.**

\*Opomba: Višina kotizacije je po dogovoru s CPU-jem enaka kot v Ljubljani (v primeru izvedbe na Ravnah prihranek pri potnih stroških in času).

**PRIJAVE IN DODATNE INFORMACIJE:**

**Smeri, d.o.o., Koroška cesta 14, 2390 Ravne na Koroškem**

**Tel.: 02 82 20 631**

**E-pošta:** info@smeri.si

**PREDSTAVITEV PROGRAMA USPOSABLJANJA:**

Mentor v podjetju je pomemben člen oz. povezovalec med izobraževanjem in delom, je oseba, ki mladega človeka vpelje v realno delovno okolje. Ni le strokovnjak, temveč tudi pedagog, ki lahko prepozna perspektivne osebe in jih zna motivirati za bodoče delo in pozitiven prispevek k poslovnemu rezultatu, za kar potrebuje tudi določena pedagoško-andragoška znanja.

Mentor ne uvaja le šolajoče se mladine, pač pa skrbi tudi za uvajanje novosti in prenos znanja na sodelavce in vse novo zaposlene, zato je pomembno, da ima potrebna znanja o načinu, metodah dela, postopkih in orodjih, ki jih pri svojem delu lahko uporablja.

|  |  |
| --- | --- |
|   | Praktično usposabljanje z delom ali praktično izobraževanje (po domače obvezna praksa) je delovni proces, v katerega postopoma vključujemo dijake in študente.Kakšna je danes šolajoča mladina, kako se ji približamo, motiviramo za sodelovanje, pripravimo program, spremljamo napredek in ne nazadnje ocenjujemo dosežke, so vsebine, koristne prav za vse zaposlene, ki se srečujejo s šolajočimi generacijami ali z novimi sodelavci, katerim so mentorji na delovnem mestu. |

**CILJI USPOSABLJANJA:**

Splošni cilj programa Pedagoško-andragoško usposabljanje mentorjev je usposobiti udeležence za izvajanje mentorstva pri praktičnem izobraževanju ali usposabljanju z delom, na določenem strokovnem področju, s poudarkom umestitve pedagoške in izobraževalne dimenzije v gospodarsko okolje. V okviru usposabljanja udeleženec pridobi kompetence učinkovitega pedagoško-andragoškega dela z udeleženci različne starosti na področju praktičnega izobraževanja ter usposabljanja z delom.

Udeleženci programa se usposobijo za izvajanje poučevanja in uvajanja mladih, ki prihajajo iz šol v delo ter sodelavcev, ki se prvič uvajajo v delo.

**PROGRAM:**

* načrtovanje in izvajanje učnega procesa,
* posebnosti pri izobraževanju odraslih,
* načini komuniciranja v procesu izobraževanja in vloga mentorja,
* izobraževalni programi in katalogi znanj,
* izobraževalni sistem v RS in vloga delodajalcev,
* metodika praktičnega pouka I. II.,
* spremljanje in preverjanje učnih dosežkov,
* načrt poteka praktičnega izobraževanja,
* praktične delavnice, delovne vaje,
* priprava in zagovor seminarske naloge.

**NA USPOSABLJANJU BOSTE:**

* usvojili postopke načrtovanja, izvajanja in poučevanja v delovnem procesu ter spoznali orodja, ki jih pri tem uporabljate;
* usvojili veščine uspešne medsebojne komunikacije, ki spremljajo proces izmenjave znanja;
* spoznali značilnosti sistema izobraževanja, s poudarkom na vseh ravneh poklicnega in strokovnega izobraževanja;
* usvojili različne načine vodenja skupine in reševanja konfliktov znotraj skupine;
* spoznali pomembnost upoštevanja varstvenih in okoljevarstvenih predpisov pri delu;
* spoznali predpisane kataloge znanj in jih znali uporabiti za ustrezen potek mentorstva;
* spoznali potek in značilnosti evalvacije lastnega dela.

**POGOJI ZA VKLJUČITEV V USPOSABLJANJE:**

**Pogoj za vključitev v program je:**

najmanj končana srednja poklicna (3 letna) ali druga popolna srednja šola v skladu s predpisi (mentorji praktičnega usposabljanja z delom – mentor dijakom),

najmanj končana višja šola (mentorji praktičnega izobraževanja – mentor študentom).

**Pogoji za uspešno končanje usposabljanja:**

Po končanem programu kandidat izdela in zagovarja seminarsko nalogo, v kateri se usposobi za mentorstvo praktičnega izobraževanja v delovnih procesih.

Po uspešno zaključnem usposabljanju udeleženci prejmejo **potrdilo Centra za poslovno usposabljanje**.

**Prosimo, da nam na priloženi prijavnici čimprej posredujete morebitne kandidate. Z veseljem Vam bomo odgovorili na dodatna vprašanja in dileme.**

V pričakovanju Vašega odgovora Vas lepo pozdravljamo,

Smeri, d.o.o.

direktorica, Ana Pavše